[pic] | AZ EURÓPAI KÖZÖSSÉGEK BIZOTTSÁGA |

Brüsszel, 21.11.2008

COM(2008) 787 végleges

Javaslat

A TANÁCS RENDELETE

az Európai Közösségek tisztviselőire és egyéb alkalmazottaira vonatkozó nyugdíjjárulékok mértékének 2008. július 1-től történő kiigazításáról

{SEC(2008)2873}

(előterjesztő: a Bizottság)

INDOKOLÁS

A JAVASLAT HÁTTERE

A javaslat indokai és célkitűzései A Bizottság javaslatára a Tanács minden évben határozatot hoz a nyugdíjjárulékok mértékének július 1-jei hatállyal történő kiigazításáról. |

Általános háttér A személyzeti szabályzat 83a. cikkének (4) bekezdése értelmében a Bizottság minden évben előterjeszti a Tanácsnak a személyzeti szabályzat XII. mellékletével összhangban ötévenként elkészített biztosításmatematikai értékelés naprakésszé tett változatát. A személyzeti szabályzat XII. mellékletének 13. cikke értelmében az Eurostat benyújtotta az említett értékeléssel kapcsolatos jelentést, amely meghatározza a hozzájárulásnak a nyugdíjrendszer biztosításmatematikai mérlege fenntartásához szükséges mértékét. A személyzeti szabályzat XII. melléklete 12. cikkének megfelelően, a személyzeti szabályzat VIII. mellékletének 4. és 8. cikkében szereplő, a kamatos kamat kiszámításához használt kamatláb a XII. melléklet 10. cikkében említett tényleges kamatláb, és azt – szükség esetén – az ötévenként elvégzendő biztosításmatematikai értékelések alkalmával felülvizsgálják. |

Hatályos rendelkezések a javaslat által szabályozott területen A javaslatot évente nyújtják be a nyugdíjjárulékok mértékének kiigazítása céljából. |

Összhang az Unió egyéb politikáival és célkitűzéseivel Nem alkalmazandó. |

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT

Konzultáció az érdekelt felekkel |

211 | Alkalmazott konzultációs módszerek, a célba vett fő ágazatok és a válaszadók általános profilja A javaslat pontjait a hatályos eljárásoknak megfelelően egyeztették az alkalmazottak képviselőivel. |

212 | A beérkezett válaszok és azok figyelembevétele módjának összefoglalása A javaslat figyelembe veszi a konzultációra hívott felek által benyújtott véleményeket. |

Szakértői vélemények összegyűjtése és felhasználása |

229 | Nem volt szükség külső szakértők bevonására. |

230 | Hatásvizsgálat - A javaslat célja a díjazások és a nyugdíjak kiigazítása a hatályban levő jogszabályok értelmében. - A hatályban levő jogszabályok nem tesznek lehetővé egyéb alternatívát. |

A JAVASLAT JOGI ELEMEI

A javasolt intézkedés összefoglalása A személyzeti szabályzat XII. mellékletének értelmében az Eurostat jelentést nyújtott be a nyugdíjrendszer biztosításmatematikai értékeléséről. Ebből az értékelésből kitűnik, hogy a nyugdíjrendszer biztosításmatematikai egyensúlyának biztosítása érdekében szükséges hozzájárulás mértéke az alapilletmény 10,9%-a. A 83a. cikk (4) bekezdése alapján, amennyiben legalább 0,25 százalékpontnyi különbség mutatkozik a járulék jelenleg alkalmazott mértéke (10,25%) és a biztosításmatematikai mérleg fenntartásához szükséges mérték (10,9%) között, a Tanács mérlegeli a járulék kiigazításának szükségességét a XII. mellékletben megállapított rendelkezésekkel összhangban. A XII. melléklet 2. cikkének (1) bekezdése értelmében a kiigazítás nem vezethet az előző évben érvényes mértéknél egy százalékponttal több vagy kevesebb hozzájáruláshoz. Ebből következően a Bizottság azt javasolja, hogy a hozzájárulás mértékét 2008. július 1-jei hatállyal 10,9%-ra igazítsák ki. A XII. melléklet 12. cikke alapján a VIII. melléklet 4. és 8. cikkében szereplő, a kamatos kamat kiszámításához használt kamatlábat 3,1%-ra igazítják ki. |

Jogalap Az Európai Közösségek tisztviselőinek személyzeti szabályzata és különösen annak 83a. cikke, valamint XII. melléklete. |

A szubszidiaritás elve A javaslat olyan területet érint, amely a Közösség kizárólagos hatáskörébe tartozik. A szubszidiaritás elve ezért nem alkalmazható. |

Az arányosság elve A javaslat megfelel az arányosság elvének a következő okokból: |

- A személyzeti szabályzat 83a. cikke tanácsi rendeletet ír elő. |

- A javaslatnak nincs pénzügyi kihatása a kiadásokra. A bevételekre gyakorolt hatás közvetlenül a személyzeti szabályzatban megállapított kiigazítási módszer alkalmazásából fakad. |

Az eszköz megválasztása |

Javasolt eszköz: rendelet. |

Egyéb eszközök nem lennének alkalmasak a következő okokból: - A személyzeti szabályzat 83a. cikke tanácsi rendeletet ír elő. |

KÖLTSÉGVETÉSI VONZAT

A nyugdíjjárulékok mértéke kiigazításának a bevételekre gyakorolt hatását a mellékletben található pénzügyi kimutatás részletezi. |

Javaslat

A TANÁCS RENDELETE

az Európai Közösségek tisztviselőire és egyéb alkalmazottaira vonatkozó nyugdíjjárulékok mértékének 2008. július 1-től történő kiigazításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Közösségek tisztviselőinek személyzeti szabályzatáról és egyéb alkalmazottainak alkalmazási feltételeiről szóló 259/68/EGK, Euratom, ESZAK rendeletre, és különösen annak 83a. cikkére és XII. mellékletére,

tekintettel a Bizottság javaslatára,

mivel:

(1) A személyzeti szabályzat XII. melléklete 13. cikkének megfelelően az Eurostat 2008. szeptember 1-jén benyújtotta 2008-es jelentését a nyugdíjrendszer biztosításmatematikai értékeléséről, amely naprakésszé teszi a fenti mellékletben rögzített paramétereket. Ebből az értékelésből kitűnik, hogy a nyugdíjrendszer biztosításmatematikai egyensúlyának biztosítása érdekében szükséges hozzájárulás mértéke az alapilletmény 10,9%-a.

(2) Az Európai Közösségek tisztviselői és egyéb alkalmazottai nyugdíjrendszere biztosításmatematikai egyensúlyának biztosítása érdekében a hozzájárulás mértékét az alapilletmény 10,9%-ára kell kiigazítani.

(3) A személyzeti szabályzat XII. melléklete 12. cikkével összhangban a kamatos kamat kiszámításához használt kamatláb a XII. melléklet 10. cikkében említett tényleges kamatláb, és azt ki kell igazítani,

ELFOGADTA EZT A RENDELETET:

1. cikk

2008. július 1-jei hatállyal a személyzeti szabályzat 83. cikkének (2) bekezdésében rögzített hozzájárulás mértéke 10,9%.

2. cikk

2009. január 1-jei hatállyal a VIII. melléklet 4. cikkének (1) bekezdésében és 8. cikkében említett, a kamatos kamat kiszámításához használt kamatláb 3,1%.

3. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT CÍME:

Az Európai Közösségek tisztviselőire és egyéb alkalmazottaira vonatkozó nyugdíjjárulékok mértékének 2008. július 1-től történő kiigazításáról szóló tanácsi rendeletre irányuló javaslat.

2. KÖLTSÉGVETÉSI TÉTELEK:

Alcím és jogcímcsoport:

400. A tisztviselők és egyéb alkalmazottak illetményéből levont adó

Az érintett évre (2008) a költségvetésben elkülönített összeg:

529,9 millió EUR

410. A munkaerő által a nyugdíjrendszerbe befizetett járulékok

Az érintett évre (2008) a költségvetésben elkülönített összeg:

350 millió EUR

3. PÉNZÜGYI HATÁS

( A javaslatnak nincsenek pénzügyi hatásai

( A javaslatnak nincs pénzügyi hatása a kiadásra, van azonban pénzügyi hatása a bevételre – a hatás a következő:

(millió EUR egy tizedesjegyig)

Költségvetési tétel | Bevétel[1] | 12 hónapos időszak, 2008. július 1-jétől kezdődően | 2008 |

400. jogcímcsoport | Saját forrásokra gyakorolt hatás | -4,1 | -2,1 |

410. jogcímcsoport | Saját forrásokra gyakorolt hatás | 19,6 | 9,8 |

A fellépés után |

2009 | 2010 | 2011 | 2012 | 2013 |

400. jogcímcsoport | -4,1 | -4,1 | -4,1 | -4,1 | -4,1 |

410. jogcímcsoport | 19,6 | 19,6 | 19,6 | 19,6 | 19,6 |

4. CSALÁS ELLENI INTÉZKEDÉSEK

5. EGYÉB ÉSZREVÉTELEK

Számítási módszer:

Nyugdíjjárulék = új járulék - folyó évben történő végrehajtásÚj járulék = Végrehajtás × a járulék új mértéke / a járulék hatályos mértéke

Adócsökkentés hatása = a nyugdíjjárulék emelésének 21%-a.

[1] A hagyományos saját források (mezőgazdasági vámok, cukorlefölözések, vámok) tekintetében nettó összegeket kell megadni, vagyis a beszedési költségek 25%-ának levonásával kapott bruttó összegeket.